# Böhönye

### A Wikipédiából, a szabad lexikonból.

Koordináták: é. sz. 46.40649° k. h. 17.38565°

Böhönye
Régió | Dél-Dunántúl
Megye | Somogy
Kistérség | Marcali
Rang | község
Terület | 64,17 km²
Népesség

- Összesen: 2521 fő (2001)
- Népsűrűség: 39,29 fő/km²

Irányítószám | 8719
Körzethívószám | 85
Térkép é. sz. 46.40649° k. h. 17.38565° | település Mo. térképén

Böhönye község Somogy megyében, a Marcali kistérségben. Hosszú idő óta a környék gazdasági, kereskedelmi központja.

## [szerkesztés] Fekvése

Böhönye Somogy megye nyugati felének közepén a Belső-Somogyi dombság peremén fekszik. A településen keresztezik egymást a 61-es, és a 68-as főútvonalak, valamint áthalad rajta a Balatonszentgyörgy-Somogyszob vasútvonal.

## [szerkesztés] Általános tudnivalók

A Marcali kistérségen belül Böhönye 10 egységből álló mikrotérségi központ. Három település körjegyzőségi székhelye. Körjegyzőségéhez két község, Nemeskisfalud, Szenyér és egy külterületi hely, Terebezdpuszta tartozik.

Böhönyén tíz települést ellátó rendőrörs, 9 települést magába foglaló szociális és gyermekvédelmi társulás, idősek klubja, 2x2 csoportos óvoda, 8 osztállyal 14 tanulócsoportos iskola, 1 tagiskola, alapfokú művészeti iskola, kihelyezett zeneiskola, 6 településre kiterjedő oktatási társulás működik. Az egészségügyi ellátást orvosi rendelő és gyógyszertár biztosítja. Az ivóvíz, villany, földgáz, telefon 100%-ban, a szennyvízcsatorna hálózat 80%-ban kiépített.

## [szerkesztés] Története

Böhönye a honfoglalás korában a Bő nemzetség birtoka volt. A 16. századtól a Zágrábi Püspökséghez tartozott. A Böhönye nevet először egy 1536-os okiratban olvashatjuk. A falu 18. századtól a 2. világháborúig a Festetics család tulajdona volt. A 19. század második felében mezővárosi ranggal büszkélkedhetett. A 19. század hatvanas éveiben sakktáblaszerűen kialakított, mérnöki pontossággal tervezett, egyenes utcákból álló településszerkezet jött létre.

Böhönyén született Forbáth (Fuchs) Imre Prágában alkotó magyar orvos, költő és újságíró (1898-1967).

## [szerkesztés] Nevezetességei

A község közterülete, a kertek ápoltsága, a derűs, tiszta, virágos környezet a falu asszonyainak kezemunkáját dicséri. A falu építészeti múltját és a régi emberek eszközeit a Faluházban mutatják be.

A község területén halad át a Boronka patak a Boronka tájvédelmi körzetben folytatódva.

## [szerkesztés] Külső hivatkozások

- Böhönye a Vendégvárón

| Ez a településről szóló lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/%C3%B6/h/B%C3%B6h%C3%B6nye.html"

Kategóriák: Csonkok (település) | Csonkok 2005 novemberéből | Somogy megye települései

##### Views

- Szócikk
- Vitalap
- Aktuális változat

##### Keresés